**Критеријум оцењивања за предмет музичка култура**

Настава музичке културе је предмет који подразумева учешће свих ученика, а не само оних који имају музичке предиспозиције. Битни фактори за праћење музичког развоја и оцењивање сваког ученика нису његове музичке способности или урођен таленат за музику, већ ниво његових постигнућа у односу на дефинисане исходе, као и рaд, труд, степен ангажованости, кооперативност, интeрeсoвaњe, стaв, умeшнoст и крeaтивнoст.

Ученици од петог до осмог разреда се оцењују усменим путем кроз одговарање, практичан рад, активност на часу и ангажовање у настави, и писмено у виду теста са понуђеним одговорима где треба да пронађу тачан одговор и да га обележе.

Праћење развоја, напредовања и остварености постигнућа ученика у току школске године обавља се формативним и сумативним оцењивањем.

**Формативно оцењивање** је свакодневна активност у учионици. Оно је усмеравајуће за ученике јер начин на који наставник оцењује директно афирмише одређене стратегије учења које ученик развија и структурира градиво по важности која му се придаје. Формативно оцењивање, у смислу правилника оцењивања, односи се на редовно проверавање постигнућа и праћење владања ученика у току савладавања школског програма. Оно садржи повратну информацију и препоруке за даље напредовање и, по правилу, евидентира се у педагошкој свесци наставника.

**Сумативно оцењивање** је завршно, балансно и резимира постигнућа ученика током одређеног периода образовања. Сумативно оцењивање, у смислу правилника о оцењивању, јесте вредновање постигнућа ученика на крају програмске целине или за класификациони период из предмета са модулом и без њега и владања. Оцене добијене сумативним оцењивањем су, по правилу, бројчане и уносе се у прописану евиденцију о образовно-васпитном раду.

Ученик треба да има минимум 4 оцене у полугодишту у 5. разреду и минимум 2 оцене од 6. до 8. разреда.

Бројчано оцењивање успеха ученика из предмета обавља се на основу следећих критеријума:

1. ***оцену одличан (5) добија ученик који:***

• остварује веома значајан напредак у остваривању програма предмета у потпуности самостално испуњавање захтева који су утврђени на основном и средњем нивоу, као и већину захтева са напредним нивоима посебних стандарда постигнућа, односно захтева који су одређени индивидуалним образовним планом и прилагођеним стандардима постигнућа, уз веома висок степен ангажовања

• континуирано показује заинтересованост

• самостално и на креативан начин савладава музичке вештине

• анализира слушана дела и образлаже своја запажања

• примењује знања, укључујући и методолошка, у сложеним и непознатим ситуацијама

•Зна основе музичке писмености.

•Увек се труди, активан је и има жељу да тражено научи чиме надокнђује евентуални недостатак талента.

1. ***оцену врло добар (4) добија ученик који:***

• који остварује значајан напредак у савладавању програма предмета у потпуности, самостално, испуњавање захтева који су утврђени на основном и средњем нивоу, као и део захтева са напредним нивоима посебних стандарда постигнућа уз мању помоћ наставника, односно захтева који су одређени индивидуалним образовним планом и прилагођеним стандардима постигнућа, уз висок степен ангажовања

• континуирано показује заинтересованост и уважава препоруке за напредовање и примењује их

• успешно и самостално савлађује музичке вештине

• уме да анализира слушано дело и критички је просуђује

• повезује садржаје музичких задатака и концепте из различитих области са ситуацијама из живота

•Има основна знања из музичке писмености,али не зна увек да их употреби

1. ***оцену добар (3) добија ученик који:***

• који остварује напредак у савладавању програма предмета у потпуности, самостално испуњавање захтева који су утврђени на основном и већем делу на средњем нивоу посебних стандарда постигнућа, односно захтева који су одређени индивидуалним образовним планом и прилагођеним стандардима постигнућа

• показује средњи степен ангажовања и слабије примењује препоруке за напредовање

• музичке вештине савлађује уз помоћ наставника

• анализира слушано дело угледајући се на модел (уз демонстрацију)

• организује и тумачи задатке уз мању помоћ наставника

•Текст тражене песме не зна у целости и нема основна знања из музичке писмености

1. ***оцену довољан (2) добија ученик који:***

• који остварује минималан напредак у савладавању програма предмета и испуњавање уз помоћ наставничких захтева који су утврђени у већ делу основног нивоа постигнућа, односно захтева који су одређени индивидуалним образовним планом и прилагођеним стандардима постигнућа

• показује минималан степен ангажовања

• музичке вештине савладава само делимично и увек уз помоћ наставника

• закључке о слушаном делу износи искључиво уз помоћ наставника

• примењује одговарајуће поступке и процедуре у решавању једноставних проблемских ситуација у познатом контексту

•Има минимална знања текстова песама која уз помоћ наставника може да репродукује.

1. ***оцену недовољан (1) добија ученик који:***

• који не остварује минималан напредак у савладавању програма предмета и ни уз помоћ наставника не испуњава захтеве који су утврђени на основном нивоу постигнућа

• није ангажован ни мало у процесу наставе

• не познаје и не разуме кључне појмове и информације и не препознаје их чак ни уз помоћ наставника

• није усвојио одговарајућу терминологију

• не примењује одговарајуће поступке и процедуре у решавању једноставних проблемских ситуација у познатом контексту

• не жели да покуша да реализује минимално чак ни уз подршку наставника